paragraph_text: Yield je dobio pozitivne kritike i debitirao je na drugom mjestu Billboarda 200. Iako je poput No Codea brzo počeo padati na niža mjesta te ljestvice, naposljetku je prodan u više primjeraka nego album koji mu je prethodio. Grupa se više posvetila promidžbi Yielda nego No Codea tako što je opet počela odlaziti na turneje i što je objavila spot za pjesmu "Do the Evolution". Album je u SAD-u dobio platinastu nakladu. Posljednji je uradak Pearl Jama s bubnjarom Jackom Ironsom, koji ga je napustio tijekom popratne promidžbene turneje.